./data/phi2331/phi018/phi2331.phi018.perseus-lat2.xml
David Magie
deinde ad senatum processit et timentem ac tantae conscientiae tabe confectum participem imperii appellavit, in Palatium recepit, convivio adhibuit, ornamentis imperialibus etmelioribus quam ipse utebatur»adfecit, et cum expeditio barbarica esset nuntiata, vel ipsum si velletire vel ut secum proficisceretur hortatus est  et cum ipse pedes iter faceret, illum invitavit ad laborem, quem post quinque milia cunctantem equo sedere iussit, cumque post duas mansiones equo etiamfatigatus esset, carpento imposuit, hoc quoque seu timore seu vere respuentem, abdicantem quin etiam imperium et mori paratum dimisit commendatumque militibus, a quibus Alexander unice amabatur, tutumad villas suas ire praecepit, in quibus diu vixit, sed post iussu imperatoris occisus est, et quodille militarisesset, a militibus occisus est scio vulgum hanc, rem quam contexui Traiani putare, sed neque in vita eius id Marius Maximus ita exposuit neque Fabius Marcellinus neque Aurelius Verus neque Statius Valens, qui omnem eius vitam in litteras miserunt contra autem et Septimius et Acholius et Encolpius ceterique vitae scriptoresde hoc talia praedicaverunt quod ideo addidi, ne quis vulgi magis famam sequeretur quam historiam, quae rumore utique vulgi verior reperitur